Viborger Samler, 1847-01-11
Nyeste Postefterretninger. Nordamerica. De indre Anliggender i Fristaterne indtage en forholdsmæssig lille Deel af Budskabet. Angaaende Finants= og Handelsforholdene angives med Henviisning til den Budskabet vedlagte Beretning fra Finantsministeren, at Jndførslerne for Aaret, der endte den 13de Juni 1846, havde en Værdi af 121,691,770 Dollars; deraf udførtes igjen for 11,346,623 Dollars. Der blev saaledes tilbage for Consumtionen i det Jndre en Værdi af 110,345, 147 Dollars. Værdien af Udførselsartiklerne i samme Finantsaar var 113,488,516 Dollars, deraf kom 102,141,893 Doll. paa indenrigske Producter, og 11,346,623. Dollars paa fremmede Artikler. Skattens Jndtægt i samme Tid udgjorde 29,500,247. Doll. 6 C., deraf kom paa Toldsatserne 26,712667 Doll. 87 C., paa Salg af Statslaandeiendommene 2,695,452, Doll. og paa blandede Jndtægter 92, 126 Doll. 74 C. Udgifterne beløb sig til 28,631, 114 Doll. 28 C., og Overskudet i Skatterne udgjorde den 1ste Juli 9,126,439 Doll. 8 C. - Statsgjælden, heri Skatkammerbeviserne indbefattede, udgjorde den 1ste Decbr. 1846 24,256, 194 Doll. 60 C., hvoraf 6,467,694 Doll. 98 C. ere contraherede siden 4de Marts 1846. For med Kraft at føre Krigen med Mexico, bliver et Statslaan fornødent, og dette Laan vil deels for dette og deels for det løbende Aar udgjøre 23 Mill. Dollars, saafremt Krigen skulde vedvare indtil 30te Juni 1848 d. . indtil Enden af det næste Finantsaar. Det nødvendige Laan skal ifølge Præsidentens Forslag contraheres paa 20 Aar. Førtes der ikke Krig med Mexico, da vilde dette Statslaan og deraf følgende Paalæg have været overflødige, og Præsidenten, erklærer derfor, da Mexico vægrer sig ved at slutte Fred, at ville optage hine Summer i den endelige Fredsslutning, med Mexico. Præsidenten henviser dernæst til Englands gjennemgribende Handels- og Told-Reformer, udvikler de Ulemper, der flyde af Beskyttelsessystemet, navnligen med Hensyn til Fristaterne, og yttrer det Haab, at de andre europæiske Lande snart ville følge Englands Exempel, forinden den tiltagende Pauperismus og den stigende Befolkning vil tvinge dem til at vende tilbage til sunde Handelsprinciper. Nærmest haves imidlertid for Øiet de store Fordele, som ville tilflyde Fristaterne, naar de europæiske Nationer hylde en mere liberal Handelspolitik, saaledes som allerede Erfaringen udviser hvad Udførslen af Kornvarer angaaer, hvis nuværende Omfang Budskabet betegner som mageløs. - Angaaende Salget af de Staten tilhørende Landstrækninger tilraader Præsidenten, med Varme at nedsætte Kjøbepriserne paa disse, da Landstrækninger af ringe Jordbund netop paa Grund af de høie Priser ikke i de sidste 30 Aar have kunnet finde Kjøbere. Fremdeles anbefales Uvidelelsen af Jurisdictionen og Lovene i den af Fristaterne occuperede Deel af Oregongebetet; ogsaa skulle Toldsteder, Postanstalter og Landeveie anlægges sammesteds. Hvad Krigs- og Søvæsenet angaaer saa henvises i Hovedsagen til vedkommende Statssecretairers Beretninger. Forholdsregler anbefales med Hensyn til den regulaire Hærs Forøgelse, ligesom og med Hensyn til Dampmarinens Udvidelse. Postanstalterne have i det sidste Aar kun leveret en Jndtægt af 3,487,199 Dollars d. c. 802,642 Doll. mindre end i det foregaaende Aar. Desuagtet ere indførte nye Postrouter, der indtage en Strækning af 5739 Miles. Man haaber at udjævne Udgiften og Jndtægten uden at forhøie den nuværende lave Porto.